Subject: [lojban] Re: Le petit prince - VI

From: Jordan DeLong <[email-masked]>
Date: Sun, 27 Oct 2002 13:34:03 -0600

On Sun, Sep 15, 2002 at 02:36:28PM +0000, Jorge Llambias wrote:
> ni'o iu doi cmalu noltrube'a mi ca'o jimpe taiku fi le do badri
> ke cmalu nunjmive i do ze'u se zdile no na'e bo lo'e nu xutla pe
> lo'e solri nu canci i mi facki le di'u cnino tcila ca le cerni be
> le vomoi donri ca le nu do cusku di'e

tosa'a

.i xu lu no na'e bo ko'a li'u dunli sa'enai lu ko'a li'u .i mi
troci jenai snada lenu jimpe fi lu lo'e nu xutla pe lo'e solri
nu canci li'u .i ru'a smuni fa la'elu lo'e nu le solri cu xutla
canci li'u .i mo

toi

> -- i mi mutce nelci lo'e solri nu canci i e'u mi'o viska lo solri
> nu canci
> 
> -- i ku'i e'i mi'o denpa
> 
> -- i denpa ma
> 
> -- i denpa le nu le solri cu canci
> 
> i do simlu le ka mutce se spaji kei ca le cfari ibabo do do
> mi'afra i do fi mi cusku di'e
> 
> -- i ue mi za'o krici le du'u mi zvati le memimoi
> 
> ni'o je'u ca le nu dormidju fi le merko kei le solri cu ka'u
> canci le fraso i banzu fa le nu klama le fraso ze'i lo mentu kei
> le nu zvati lo solri nu canci i ku'i uinai le fraso cu mutce le
> ka darno i ku'i bu'u le do tai cmalu terdi cu banzu fa le nu
> bevri le do stizu ze'a lo taplai be li so'o i do viska lo'e
> solri nuncanci ca ro krefu poi do djica

tosa'a .i mi milxe se cfipu tu'a zo taplai toi

> -- i ca lo djedi mi viska le nu le solri cu vociroi canci
> 
> i bazaku do jmina cusku di'e
> 
> -- i o'e ca lo'e nu zu'i tai badri kei zu'i mutce nelci lo'e
> solri nu canci
> 
> -- i ja'o ca le djedi pe lei voci krefu do tai badri pei
> 
> i ku'i le cmalu noltrube'a na spuda

tosa'a .i ru'a leza'i badryrai ca le djedi cu mukti lenu voci nu
le solri cu canci cu se viska .i mo toi

> -------------------------

.i.ue le pu ckupau cu cmalu .i mi milxe se cifpu ri'a leza'i na
tavla fi le pu te tavla .i mu'a no tricu cu vajni caku .i na djuno

.i .uenai pluka fa lezu'o tcidu gi'e te pinka

mu'o
-- 
Jordan DeLong - [email-masked]
lu zo'o loi censa bakni cu terzba le zaltapla poi xagrai li'u
sei la mark. tuen. cusku